שרי לונגי

שרי מרי לונגי (באנגלית: Cherie Mary Lunghi; נולדה ב-4 באפריל 1952) היא שחקנית קולנוע, טלוויזיה ותיאטרון אנגלייה. היא מוכרת לצופים הבריטים מתפקידיה הרבים בטלוויזיה. להכרה בינלאומית זכתה כששיחקה בתפקיד גווינביר בסרט "אקסקליבר" משנת 1981. בין הופעותיה הרבות על הבמה ועל מסכי הקולנוע והטלוויזיה היו בתפקיד מנהלת קבוצת כדורגל, גבריאלה בנסון, בסדרת הטלוויזיה "The Manageress" משנות ה-1990 וכן השתתפה בסדרה של פרסומות לקפה "קנקו". ב-2008 התחרתה לונגי בתוכנית "רוקדים עם כוכבים" הבריטית. לונגי היא אמה של השחקנית נטלי לונגי .

ביוגרפיה
לונגי נולדה בנוטינגהאם. אביה, אלסנדרו לונגי, היה איטלקי ואמה, גלדיס לי, הייתה אנגלייה. אחרי שאביה חזר לאיטליה, היא גדלה בלונדון וגרה עם אמה ועם דודותיה.

לונגי למדה בבית הספר "Arts Educational School" שבלונדון. בזמן הלימודים היא שיחקה בתפקיד הדוויג ב"ברווז הפרא" ובתפקיד אליס ב"הרפתקאות אליס בארץ הפלאות" בתסכיתי רדיו של ה-BBC. אחרי שסיימה את לימודי התואר בקולג' הומרטון שבקיימברידג', וב-"Central School of Speech and Drama" הלונדוני, הצטרפה לונגי בסוף שנות השבעים ללהקה השייקספירית המלכותית ושיחקה בתפקידים ראשיים כמו פרדיטה, קורדליה (המלך ליר) וויולה (הלילה השנים עשר). את הלהקה השייקספירית עזבה כדי לקדם את הקריירה שלה בקולנוע. ב-1981 קיבלה את תפקיד גווינביר בסרט הקולנוע "אקסקליבר".

ללונגי נולדה בת, נטלי, עם הבמאי רולנד ג'וף. לאחר הלידה וסיום מערכת היחסים עם ג'וף שיחקה בתפקידים לזמן קצר, בין השאר שיחקה בוידאו קליפ לשיר "Something About You" של להקת "Level 42" בתפקיד מושא אהבתם של חברי הלהקה.

ב-1982 כיכבה בסדרת הטלוויזיה "Praying Mantis" המבוססת על הספר "Les Mantes Religieuses" מאת הסופר הובר מונטיה , בכיכובם של פינקס בראון, כרמן דה סוטו (Carmen du Sautoy) וג'ונתן פרייס.
באמצע שנות השמונים של המאה העשרים עברה ללוס אנג'לס וחייתה שם במשך שמונה שנים, אחר כך חזרה לאנגליה כדי לטפל באמה. ב-1995 השתתפה לונגי בעיבוד של ה-BBC לרומן של אדית וורטון "The Buccaneers" בתפקיד לורה טסטוואלי. בהמשך לוהקה בתפקיד הראשי בדרמת הכדורגל "The Manageress".
בנוסף להופעותיה בסרטי קולנוע ובטלוויזיה, היא מוכרת מהופעותיה במסע הפרסום לטלוויזיה של קפה "קנקו" שהחל בסוף שנות התשעים של המאה העשרים.

בטלוויזיה הופיעה לונגי בדרמה "Casualty 1906", בתפקיד האחות הראשית אווה לוקס, וגם שיחקה פעמים אחדות בתפקיד אורח בסדרה "חדר מיון" בתפקיד פרופ' קמיל וינדזור. ב-2013 הייתה הקריינית במספר פרקים בסדרת הגנאלוגיה של ה-BBC  .

ב-2008 השתתפה לונגי כמתחרה בעונה השישית של תוכנית הריאליטי "רוקדים עם כוכבים" של ה-BBC לצדו של הרקדן ג'יימס ג'ורדן. אחרי הריקוד הראשון שלה, פוקסטרוט, בשבוע השני של התוכנית, קיבלה את הניקוד הגבוה ביותר עד אז (33). היא קיבלה ניקוד גבוה יותר 35/40 על ריקוד הרומבה, וסיימה בשבוע הרביעי בראש רשימת ה-12 המתחרים הנותרים.
ב-16 בנובמבר 2008 (השבוע התשיעי) הודחה מהתחרות, כשמולה התחרתה הדוגמנית ליזה סנודון בריקוד הצ'ה צ'ה צ'ה. בינואר ובפברואר 2009 רקדה בתוכנית "Strictly Tour" יחד עם ג'יימס ג'ורדן את ריקודי " American Smooth" ורומבה.

חיים אישיים
לונגי הייתה נשואה זמן קצר לראלף לוסון, שהיה סטודנט מדרום אפריקה, ושאותו פגשה כשלמדה בלונדון בבית הספר למשחק " Central School of Speech and Drama". השניים התחתנו ב-1975 בנישואי נוחות, כדי לאפשר ללוסון להישאר בבריטניה. השניים לא חיו ביחד, ושנתיים אחר כך לוסון חזר לדרום אפריקה.

ללונגי יש בת מהבמאי רולנד ג'וף, השחקנית נטלי לונגי  (שמה המלא הוא נטלי-קתלין מרי לונגי-ג'וף).

פילמוגרפיה
קולנוע
 שנה שם שם באנגלית תפקיד הערות 1980 Diversion 1981 אקסקליבר Excalibur גווינביר 1985 המלך דוד King David מיכל 1985 Lying Still 1985 פארקר Parker 1986 המיסיון The Mission קרלוטה 1986 Letters to an Unknown Lover הלן 1988 Intrigue אדריאנה 1988 To Kill a Priest הלינה 1990 Ransom קלייר סטיין 1993 דמעות לחופש Silent Cries אודרי שם הפקה נוסף "Guests of the Emperor" 1994 פרנקנשטיין Mary Shelley's Frankenstein הברונית פרנקנשטיין (אמו של ויקטור) 1995 ג'ק ושרה Jack and Sarah אנה 1997 An Alan Smithee Film: Burn Hollywood Burn מירנה סמית'י 2001 Back to the Secret Garden ליידי מרי קרייבןסרט טלוויזיה של CBS 2004 צפע בידי Viper in the Fist מיס צ'ילטון 2011מהמטבח באהבה No Ordinary Trifle 2018 אהבה וכשכושים אחרים (אנ') Patrick  רוזמרי
טלוויזיה
 שנה שם שם באנגלית תפקיד הערות 1973 משפחת ברונטה מהאוורת' The Brontes of Haworth סטודנטית 1976 Bill Brand אלכס פרגוסון 1978 אדוארד וגברת סימפסון Edward and Mrs. Simpson ליידי ת'למה פורנס 1978 Kean אנה דאנבי 1978 קומדיה של טעויות The Comedy of Errors מאנשי אפזוס 1979 Prince Regent הנסיכה שארלוט 1980 If Winter Comes Csöppi/Ilóna 1980 Tis Pity She's a Whore אנבלה 1980 Armchair Thriller: Dead Man's Kit סטפני 1981 לא יאומן כי יסופר Tales of the Unexpected קארן מאסטרסון 1981 The Manhood of Edward Robinson נורין 1982 אוליבר טוויסט Oliver Twist ננסי 1982 Praying Mantis ביאטריס מנסו 1983 חותם הארבעה The Sign of Four מרי מורסטן 1984 זרים ואחים Strangers and Brothers מרגרט דייווידסון / אליוט 1984 Master of the Game מרגרט ואן דר מרווי 1984 אליס איילנד Ellis Island אונה מרבורי 1984 מהומה רבה על לא דבר Much Ado About Nothing ביאטריס 1984 Bones ג'ני פרקר 1985 Vicious Circle 1985 "Something About You" וידאו קליפ של Level 42 1986 הרמון Harem אוסטה 1986 The Monocled Mutineer דורותי 1987 מחוף אל חוף Coast to Coast סוזן 1987 The Lady's Not for Burning ג'נט ג'ורדמיין 1988 The Man Who Lived at the Ritz 1989 The Manageress גבריאלה בנסון 1990 סיפורי המסתורין של רות רנדל The Ruth Rendell Mysteries דינה סטרנהולד בפרק "Put on by Cunning" 1991 משפחת שטראוס The Strauss Dynasty ג'טי 1992 קובינגטון קרוס Covington Cross ליידי אליזבת 1993 A Question of Guilt הלן וסט לפי אחד מספרי "בני הרדי" 1995 מעמד וממון The Buccaneers לורה טסטוואלימיני-סדרה 1996 זרים Strangers ג'ואן סדרת טלוויזיה קנדית; פרק אחד 1996 הרוח מטירת קנטרוויל The Canterville Ghost לוסיל אוטיססרט טלוויזיה של ABC 1996 מולוני Moloney ד"ר שרה בטרמן 1998 Little White Lies ג'וליה 1999 הורנבלואר - ימאי וג'נטלמן Hornblower הדוכסית וורפידל / קיטי קובהם בפרק "The Duchess and the Devil" 1999 דייוויד קופרפילד David Copperfield גברת סטירפורת' 2000 A Likeness In Stone מרי קירשמן 2001 איסטאנדרס EastEnders ג'אן שרווד 2002 חקירות המפקח לינלי The Inspector Lynley Mysteries שרה גורדון בפרק "For the Sake of Elena" 2002 The Seasons Alter טיטאניה 2003 קצוות מפוצלים Cutting It ציניה ראגיט 2003 רציחות במידסומר Midsomer Murders ליליאן ובסטר 2003 תחבולות חדשות New Tricks דיאן לאבלס 2004 הפרקליט The Brief קליאו סטיין 2005 מיס מארפל Agatha Christie's Marple סאדי סווטנהם בפרק "A Murder is Announced" 2006 דיאל ופסקו Dalziel & Pascoe קיי מקלין 2006 Casualty 1906 אחות ראשית אווה לוקס 2007 מלון בבילון Hotel Babylon גברת פולדרק 2007–2011 וידוייה הסודיים של זונת צמרת The Secret Diary of a Call Girl סטפאני 2007, 2008 חדר מיון Casualty קאמיל וינדזור 2008 Casualty 1907 אחות ראשית אווה לוקס 2008 A Touch of Frost סמלת בילוש אן מארש בפרק "Dead End" 2008 Apparitions 2008 Strictly Come Dancing בתפקיד עצמה 2009 Casualty 1909 אחות ראשית אווה לוקס 2011 לואיס Lewis גרייס אורד 2013 Who Do You Think You Are? קריינות 2013 Pat & Cabbage 2015 בלתי נשכח Unforgotten שירלי קרוס 5 פרקים 2022 סטרייק Strike גלוריה קונטי פרק: "Troubled Blood: Part 2"

תפקידים בתיאטרון
 "נשיקות בוגדניות" מאת דייוויד הר (1975) לורה
 "מהומה רבה על לא דבר" (1976) הירו
 "אגדת חורף" (1976) פרדיטה
 "כטוב בעיניכם" (1978) סיליה
 "הלילה השנים עשר" (1979) ויולה
 "הביתה" מאת הרולד פינטר (1991) רות
 "Passion Play" מאת פיטר ניקולס (2000) אלינור

קישורים חיצוניים

 הביוגרפיה של שרי לונג'י באתר TV.com

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מתחרי רוקדים עם כוכבים (בריטניה)
קטגוריה:חברי הלהקה השייקספירית המלכותית
קטגוריה:בריטיות שנולדו ב-1952
קטגוריה:בריטים שנולדו ב-1952